I kommunevalgene i 1987, 1991 og 1995 var Manger Arbeiderpartiets ordførerkandidat i Askøy kommune, men vant valget først i 1999. Hun ble kommunens første kvinnelige ordfører da hun ble valgt med støtte fra Fremskrittspartiet og Malvin Eilertsens liste Upolitisk. I 2003 ble hun gjenvalgt for fire nye år som ordfører. Da denne perioden var fullført trakk hun seg fra politikken av hensyn til egen helse. Hun hadde da vært sykemeldt i perioder fra ordførervervet.